
Kinukundena ng Partido Komunista ng Pilipinas 
ang mga pakana ng US upang ikriminalisa at usigin 
bilang mga “terorista” ang PKP-BHB, si Kasamang Sison 
at iba pang lehitimong mga rebolusyonaryo at progresibo 

mundo, inangkin ng US ang kapangyarihan upang unilateral na 
maghasik ng digma at manlipol at manalasa sa ibang mga bansa 
at mamamayan. Walang kahihiyan nitong binabraso ang pandaigdigang 
komunidad, dinedestabilisa ang ibang mga estado at buu-buong mga rehiyon, 
at isinasapanganib ang pandaigdigang kapayapaan. 
Ang imperyalismong US ang pinakamalaking teroristang pwersa 
na sumalanta sa mamamayang Pilipino. Hindi pa ito nananagot sa 
malupit na digmang agresyon laban sa mamamayang Pilipino 
mula 1899 hanggang 1914. Kabilang sa mga krimen nito 
sa digma ang pamamaslang, pagtotortyur, maramihang 
pwersahang pagpapalikas at iba pang mapaniil na hakbanging 
pumuksa sa buhay ng mahigit isang milyong Pilipino, na 
karamiha’y mga di armadong sibilyan. Ang madugong 
paglupig nito sa Pilipinas ang naghawan ng daan para 
sa araw-araw na karahasan ng pagsasamantala at 
pang-aapi sa bansa, kakutsaba ng mga lokal 
nitong tuta. 
Sa gitna ng lumalalang krisis sa US at 
sa pandaigdigang sistemang kapitalista, 


B ilang buhong na superpower at pinakamalaking terorista sa buong 

itinataguyod ng US ang malawakang terorismo 
at pasismo ng estado sa mundo upang supilin 
ang lumalaganap na panlipunang kaguluhan at 
pagpapanibagong-lakas ng rebolusyon. Sa sobrang 
takot, pinatitindi nito ang panunupil sa loob mismo 
ng US at itinutulak ang ibang bansa, kabilang 
ang mga neokolonya nito, na gumamit ng mas 
mapanupil na mga hakbangin laban sa mamamayan, 
laluna laban sa mga migrante. Ang paggigiit ng 
US sa rehimeng Macapagal-Arroyo na magpatupad 
ng higit na mapanupil at mapandigmang mga 
hakbangin sa ngalan ng “anti-terorismo” ay muling 
naglalapit sa Pilipinas sa batas militar. 

Lalong pinangangambahan ng US ang 
rebolusyonaryong kilusan sa Pilipinas 
na ngayo'y nasa unahan ng pan- 
daigdigang pakikibakang anti- 
imperyalista at sumusulong at 
nagsasapanganib sa pag-iral ng 
tutang estado nito. Lalo ito ngayong 
nanghihimasok nang tuwiran sa 
kontra-rebolusyonaryong 
digma sa bansa at 
ginagamit ang Pili- 
pinas bilang lun- 
saran ng interben- 
syon nito sa ibang 
bansa sa rehiyon. 
Upang bigyang-kat- 


wiran ito, buong 
kahangalan nitong 
binansagan bilang 


mga “foreign terrorist 
organization” ang Par- 
tido Komunista ng 
Pilipinas at Bagong 
Hukbong Bayan. 

Ang US ang pina- 
kamalaking terorista sa 
buong mundo pero may 
kapal pa ito ng mukhang 
bansagang “terorista” at dungisan ang mahusay 
na rekord ng isang lehitimo at prinsipyadong 
rebolusyonaryong pwersa na pumupukaw, nag- 
oorganisa at nagpapakilos sa mamamayang Pilipino 
sa isang determinadong pakikibaka para sa 


pambansang kalayaan at demokrasya laban sa 
imperyalismong US, katutubong pyudalismo at 
burukratang kapitalismo. 

Kakutsaba ng papet na rehimeng Macapagal- 
Arroyo, pinaghahandaan at ginagawang lehitimo 
ng US ang tahasang pananalakay sa bansa sa 
pamamagitan ng mga iskema tulad ng Mutual 
Logistics Support Agreement at walang katapusang 
mga bagong bersyon ng Balikatan---na ngayo'y 
nakatutok naman sa mga teritoryo ng PKP-BHB. 

Upang bigyang-daan ang pananalakay nito 
sa Pilipinas, pinipinsala nito ang prosesong 
pangkapayapaan at lumilikha ng mga kundisyon 
upang katakutan ang mga kasapi, konsultant at istap 
at tagasuporta ng peace panel ng National 

Democratic Front of the Philippines. 
Itinutuon ng US ang atake nito kay 
Kasamang Jose Ma. Sison, senior 
political consultant ng panel. Sa 
isang dokumento ng US 
Treasury Department 
na inilakip sa Exec- 
utive Order No. 13224 
na inilabas noong 
August 12, 2002, 
partikular na ibini- 
lang ni US Pres. 
Bush si Kasamang 
Sison sa listahan ng 
mga “dayuhang tero- 
rista”. 

Dahil sa pangga- 
galaiti sa mga rebo- 
lusyonaryo, desi- 
didong-desidido ang 
impeyalismong US 
na supilin sila. 
Kilalang-kilala ng 
imperyalismong US 
at ng mga lokal na 
tuta nito kung sino 

ang pinakamatatag at pinakaepektibo nilang mga 
kalaban kaya inihahasik nila laban sa mga ito 
ang pinakamasasahol na propaganda, pinaka- 
maruruming pakana at pinakamababangis na atake. 
Kabilang ngayon sa mga pangunahing target ng 

imperyalismong US at ng mga papet nito ang 
mga partido at rebolusyonaryo na ginagabayan 
ng Marxismo-Leninismo-Maoismo, partikular 
na yaong mga naglulunsad at nagtataguyod ng 
digmang bayan. 

Dahil sa kanyang nangungunang impluwensya 
at kabuluhan sa pampulitika at panlipunang 
rebolusyonaryong kilusan sa Pilipinas at sa 
larangang internasyunal, ikinokonsentra ng US ang 
pinakamabangis na atake nito laban kay Kasamang 
Sison sa walang-kapararakang pag-aasam na pugutan 
ng ulo ang rebolusyonaryong kilusan sa Pilipinas 
at hadlangan ang pagpapanibagong-lakas ng anti- 
imperyalista at proletaryong rebolusyonaryong 
kilusan sa bago't mas mataas na antas. 

Ang pagpili kay Kasamang Sison upang tuunan 
ng pambabalang atake ng superpower ng mundo ay 
nagsisilbing di sinasadyang parangal sa kanyang 
talas at katatagan sa paglalantad sa imperyalismong 
US at sa magkakasunod na mga papet na rehimen, 
sa pagsisilbi niyang tanglaw sa pambansa- 
demokratiko at proletaryong rebolusyonaryong 
kilusan sa Pilipinas, sa pagpapanibagong-sigla 
ng pandaigdigang proletaryong rebolusyonaryong 
kilusan, gayundin sa pagsuporta sa prosesong 
pangkapayapaan. 

Lubos na pinahahalagahan ng Partido Komunista 
ng Pilipinas ang mga iniambag at patuloy na 
iniaambag ni Kasamang Sison sa rebolusyonaryong 
kilusan sa Pilipinas. Kinikilala ng Partido ang 
kanyang namumukod-tanging rebolusyonaryong 
papel at katapatan sa proletaryado at mamamayan, 
pinasisinungalingan nito ang walang-batayang 
paratang ng US na “terorista” siya, ang Partido 
mismo, ang hukbong bayan at ang rebolusyonaryong 
kilusang pinamumunuan ng Partido. 

Ginagampanan ng gubyernong Dutch para sa 
US ang maruming trabaho laban kay Kasamang 
Sison. Sinasakyan nito ang bukambibig na islogang 
“anti-terorista” ng US at ang mga tunguhing anti- 
demokratiko at anti-migrante sa The Netherlands 
at sa Europe. Ginagawa ito nang buong lupit at 
walang anumang pagsasaalang-alang sa wastong 
proseso. Noong nakaraang buwan, sa pamamagitan 
ng pinakahamak na paraan ng pang-aapi, inipit ang 
mga personal na deposito sa bangko nila ng asawa 

niyang si Juliet na nanggaling din naman sa Social 
Zaken, ang ahensya sa kagalingang panlipunan 
ng gubyernong Dutch. Mula 1992 ay kinilala 
na siyang political refugee ng Raad van State, 
ang pinakamataas na korteng administratibo 
ng gubyernong Dutch. Dahil lumalabas na 
nagdodoble-kara ito, ibinaba nito ang kanyang 
istatus mula sa pagiging political refugee nitong 
Setyembre 16. Agad nitong ipinagkait sa kanya ang 
suportang pabahay, pantawid-buhay at medikal. 
Isinasapanganib din nito ang proteksyon sa kanya 
ng Refugee Treaty of Geneva at ng European 
Convention mula sa ekstradisyon tungo sa alinmang 
bansa batay sa gawa-gawang karaniwang kasong 
kriminal. 

Ibinunyag mismo ng ilang prominenteng upisyal 
ng guberyno ng Pilipinas na ang US ay nakatakdang 
mag-imbento ng mga kasong kriminal laban kay 
Kasamang Sison upang gamitin ito sa paghiling 
ng ekstradisyon niya sa US. Noon pa mang 1998 
ay may sertipikasyon na ang Justice Secretary ng 
Pilipinas na walang anumang kasong kriminal 
laban kay Kasamang Sison sa Pilipinas. Binubuo pa 
ng rehimeng Macapagal-Arroyo ang partikular na 
batas laban sa “terorismo” na mas tatarget sa 
mga rebolusyonaryo at kanilang mga tagasuporta 
kaysa mga bandido at tunay na terorista. Habang 
wala pa ito, naghahanda ang 
rehimen na kasuhan ng rebelyon si 
Kasamang Sison upang suhayan 
ang binabalak na kasong kriminal 
at kahilingan ng US para sa 
kanyang ekstradisyon. 

Desididong-desidido ang US 
at ang papet na rehimeng 
Macapagal-Arroyo na magbuo 
ng mas imbing mga pakana 
--kabilang ang paggamit ng 
tahasang karahasan at iba 
pang pasistang pamamaraan---sa 
pagsisikap na supilin ang rebo- 
lusyonaryong kilusan, si Kasa- 
mang Sison at iba pang 
rebolusyonaryo at progresibo. 
May binuo na ring sariling mga 
hakbanging “anti-terorista” 


ang European Union. Noong Hulyo 15, 2002, 
pinagtibay ng Committee of Ministers of Foreign 
Affairs of the European Union ang mga alituntuning 
“anti-terorista” na, katulad halos ng US Patriot 
Act ay sumisikil nang husto sa mga karapatang 
sibil. Nababahala nang husto ang Partido tungkol 
sa mga peligrong kinakaharap ni Kasamang Sison 
bunsod ng tusong mga pakana at gawa ng US at 
mga alyado nito. 

Mariing kinukundena ng Partido ang US at ang 
papet na rehimeng Macapagal-Arroyo sa lantarang 
mga disenyo at pakanang interbensyunista at pasista 
laban sa Partido, Bagong Hukbong Bayan at kay 
Kasamang Sison, gayundin sa soberanya at mga 
pundamental na interes ng bansa at sambayanang 
Pilipino. 

Nananawagan ang Partido sa lahat ng 
makabayang Pilipino at lahat ng mamamayan 
sa buong mundo na nagmamahal sa kalayaan na 
iprotesta at labanan ang mga disenyo at iskemang 
ito, na partikular na naglalayong hawanin 
ang daan para sa ibayong tahasang agresyon 
ng US laban sa rebolusyonaryong kilusan at 
mamamayan ng Pilipinas. Dapat makinig sa katwiran 
ang gubyernong Dutch at bawiin ang mga di 
makatarungan at malupit na hakbangin nito laban 
kay Kasamang Sison. 


Di kailanman matatakot ang Partido Komunista 
ng Pilipinas at ang pinamumunuan nitong 
rebolusyonaryong kilusan sa panghihimasok militar 
ng US, sa banta ng agresyon o sa marurumi nitong 
taktika. Napanday na ang rebolusyonaryong kilusan 
sa isang buhay-at-kamatayang pakikibaka sa 
napakaraming taon at laban sa malalaking kahirapan. 
Nananatili itong matatag sa umaasa-sa-sariling 
armadong rebolusyonaryong pakikibaka upang 
kamtin ang pambansang kalayaan at demokrasya 
at isulong ang pandaigdigang proletaryong 
rebolusyon. 

Ang kolektibong pamunuan ng Partido ay 
epektibong kumikilos sa mga konsolidadong 
rebolusyonaryong baseng gerilya sa Pilipinas, 
ligtas mula sa pamiminsala ng US at ng lokal 
na reaksyunaryong armadong pwersa. Alam na 
alam ng mga rebolusyonaryong Pilipino na nasa 
terminal na krisis ang bulok na malapyudal at 
malakolonyal na sistema sa bansa at ang US 
mismo ay nasasadlak sa papalalim na krisis. Ang 
Partido at rebolusyonaryong kilusan ay mabilis na 
sumusulong at sinasamantala ng mga ito ang lalong 
umiinam na kalagayang pambansa 
at pandaigdig para sa ibayong 
pagsulong ng rebolusyonaryong 
pakikibaka. 


Maikling kronolohiya 


Setyembre 23, 2001 - Inilabas ng US Treasury 
Department ang Executive Order (EO) 13224 
(Blocking Property and Prohibiting Transactions 
with Persons who Commit, Threaten to Commit, 
or Support Terrorism). 


Hulyo 15, 2002 - Pinagtibay ng European Union 
ang teksto ng unang internasyunal na tuntunin 
sa mga karapatang-tao at mga hakbangin laban 
sa “terorismo”. Nakasaad rito ang paglilimita sa 
mga karapatan ng mga itinuturing na “terorista” 
at mga prosesong gagamitin sa paglilitis sa kanila, 
kabilang ang proseso ng ekstradisyon (pag-angkin 


ng hurisdiksyon ng paglilitis sa ibang bansa) 
sakaling hilingin ito ng ibang bansa. 


Agosto 9, 2002 - Inianunsyo ni US State Sec. 
Colin Powell na itinuturing ng gubyernong US 
na isang “foreign terrorist organization” (FTO) 
ang Partido Komunista ng Pilipinas at Bagong 
Hukbong Bayan (BHB). Inilabas ang desisyong 
ito sa Federal Register alinsunod sa Immigration 
and Nationality Act, na isinabatas bilang bahagi 
ng Antiterrorism and Effective Death Penalty Act. 
Iginiit niya sa lahat ng gubyerno na “ihiwalay 
itong mga teroristang organisasyon, ipitin ang 

kanilang pinagkukunan ng pinansya at pigilan 
ang kanilang paglalakbay”. 


Agosto 12, 2002 - Idinagdag si Prof. Jose 
Ma. Sison (Ka Joema), ang Partido Komunista 
ng Pilipinas at ang BHB sa listahan ng mga 
“terorista” na inilakip sa EO 13224. 


Agosto 13, 2002 - Sa bisa ng EO 13224 
ng US, naglabas ang gubyernong Dutch ng 
Sanctieregeling Terrorisme 2002 III (Mga 
Hakbangin Laban sa Terorismo). Sa batayang 
ito'y dali-daling hinatulan si Kasamang Sison 
sa salang “terorismo” nang walang batayan ni 
paliwanag. Sinasagasaan nito ang istatus ni Ka 
Joema bilang isang political refugee na saklaw 
ng mga proteksyon ng Refugee Convention 
at ng European Convention for the Protection 
of Human Rights and Fundamental Freedoms 
(EVRM). Dahil dito, ituturing na ng gubyernong 
Dutch bilang isang ordinaryong kriminal si 
Kasamang Sison at kung gayon ay maaari nang 
ipailalim sa mga proseso ng paglilitis ng mga 
kriminal. 

Matatandaang kinilala ng Raad van State, ang 
pinakamataas na korte sa The Netherlands, si Ka 
Joema bilang isang political refugee noon pang 
1992. Nangangahulugan itong may nakitang 
batayan upang bigyan siya ng proteksyon laban 
sa pag-uusig at pamiminsala ng gubyernong 
Pilipinas. Noong 1997, kinilala na rin ng 
gubyernong Dutch ang istatus na ito. Ngunit dahil 
sa tuluy-tuloy na presyur ng mga gubyerno ng US 
at Pilipinas, tumanggi itong bigyan si Ka Joema 
ng political asylum at ng karapatang manirahan 
(residence permit) sa The Netherlands. Nakaapila 
ang kanyang kaso sa European Courts of Human 
Rights simula 1998. 


Agosto 15, 2002 - Inipit ng Dutch Finance 
Ministry ang joint bank account ni Ka Joema at 
ng kanyang asawang si Julie Sison na naglalaman 
ng 1,000 euros (P55,000). Sa bank account 
na ito idinedeposito ang mga benepisyong 

natatanggap ng mag-asawa mula sa Welfare 
Service at Social Affairs and Employment ng 
gubyernong Dutch. Dito kinukuha ng pamilyang 
Sison ang panggastos para sa kanilang mga 
batayang pangangailangan tulad ng pagkain, 
kuryente, segurong pangkalusugan at iba pa. 
Tumatanggap ng maliit na alawans ang mag- 
asawang Sison, dahil hindi pinahihintulutang 
maghanapbuhay ang mga political refugee. 


Setyembre 10, 2002 - Ipinaabot ng Dutch 
Foreign Minister J.G. de Hoop Schefffer kay 
Kasamang Sison sa pamamagitan ng sulat 
na ipinatigil na ng gubyernong Dutch ang 
pagbibigay ng kanyang mga benepisyo sa bisa ng 
Sanctiergeling Terrorisme 2002 III. Kabilang dito 
ang tinatanggap nilang alawans para sa pagkain 
at iba pang batayang pangangailangan, ang 
probisyong pabahay at segurong pangkalusugan. 
Sa isang iglap, tinanggal ng gubyernong Dutch 
kay Ka Joema, Ka Julie at anak nilang si Jasm 
ang karapatang mabuhay nang makatao at may 
dignidad. 

Binigyan siya ng anim na linggong palugit 
upang humingi ng “konsiderasyon” na tanggalin 
ang mga prohibisyong ipinataw sa kanya sa 
batayang makatao. Tinanggihan ni Ka Joema 
ang alok dahil mangangahulugan ito ng kanyang 
pagsang-ayon sa gawa-gawang akusasyon 
ng terorismo at iba pang di makatarungan at 
mapang-aping paratang. 


Kinukundena ng NDFP ang “teroristang” bansag 
ng US sa PKP, BHB at kay Jose Ma. Sison 

arling kinukundena ng National Democratic 

Front of the Philippines ang United States sa 
pagturing nito sa Partido Komunista ng Pilipinas 
at Bagong Hukbong Bayan bilang mga “foreign 
terrorist organization” at kay Kasamang Jose 
Maria Sison bilang “terorista”. Ang hakbanging 
ito ay bahagi ng plano ng US na palalimin 
ang panghihimasok militar nito sa bansa sa 
harap ng pagpapanibagong-lakas ng armadong 
rebolusyonaryong kilusan para sa tunay na 
pambansang kalayaan at demokrasya. 

Matapos isangkalan ang Abu Sayyaf para 
direktang lumahok sa mga operasyong pangkombat, 
itinututok ngayon ng US ang mga baril nito sa mga 
rebolusyonaryong pwersa tulad ng PKP at BHB pati 
na sa mga makabayang tulad ni Kasamang Sison 
dahil sa kanilang mahigpit na pagtutol sa matagal 
nang paghahari ng US sa bansa. 

Pinag-iinitan ng US si Kasamang Sison. Iginiit 
nito sa gubyernong Dutch na ipitin ang kanyang ari- 
arian---na agad namang pinaunlakan ng gubyernong 
Dutch. Binabantaan siya ngayon ng ekstradisyon 
at ng di makataong pagtratong ginagawa sa mga 
“teroristang” nakapiit ngayon sa US. 

Nararapat ding kundenahin ang papet na 
presidenteng si Macapagal-Arroyo. Mula nang 
tumungo ito sa US noong Nobyembre ng nakaraang 
taon, ganadong-ganadong sumayaw si Macapagal- 
Arroyo sa saliw ng “gerang kontra-terorismo” ni 
Bush. Ang deklarasyon niya ng “all-out war” 
laban sa NPA noong Agosto ay bahagi ng 
iskrip na inihanda ni US State Secretary na si 


Gen. Colin Powell, na ilang araw makalipasay ff | ia 


mga “foreign terrorist organization.” Tuwang- || 


|U 


nagdeklara na ang PKP at NPA ay itinuturing na 


tuwang nagpalakpakan sina Macapagal-Arroyo 
at ang kanyang mga maka-US na heneral nang 


sumunod sa US ang gubyernong Dutch sa pagtrato 
kay Sison bilang “terorista”. 

Lubos na nababahala ang NDF sa pakiki- 
pagtulungan ng gubyernong Dutch sa US sa pag- 
usig kay Kasamang Sison. Inipit nito ang kanyang 
personal na bank account na walang laman kundi 
pensyong social welfare, na magkakait sa kanya 
kahit ng kanyang saligang mga pangangailangan. 
Naiulat na ibinaba na ang kanyang istatus mula sa 
pagiging political refugee, isang hakbang tungo sa 
pagturing sa kanya bilang kriminal. 

Ang apila ni Kasamang Sison sa European Court 
on Human Rights na baligtarin ang desisyon ng 
gubyernong Dutch na pagkaitan siya ng permisong 
manirahan sa The Netherlands ay nanganganib 
ngayon bunga ng pagtitibay ng European Union ng 
sarili nitong mga hakbanging “anti-terorista”. Noong 
Hulyo 15, 2002, pinagtibay ng mga kinatawan 
ng mga Minister of Foreign Affairs ang isang 
tangkas ng mga alituntunin sa mga karapatang-tao 
at paglaban sa terorismo, na katulad ng Patriot 
Act sa US ay lubhang sumisikil sa mga karapatang 
sibil. 

Hindi terorista si Kasamang Sison. Batid ng 
publiko ang kanyang buhay bilang isang aktibista 
mula pa noong siya'y estudyante. Tampok ang 
ginampanan niyang papel sa mga malawakang 
protesta laban sa digmang agresyon ng US sa 
Vietnam. Siya'y matalas na kritiko ng imperyalistang 
globalisasyon at ng “gerang kontra-terorismo” ng 
US. Inamin na niyang siya ang tagapagtatag ng PKP. 
Mula sa pagiging isang bilanggong pulitikal sa ilalim 
ng pasistang rehimeng Marcos na sinuportahan 
ng US, siya'y tumungo noong 1987 sa The 
Netherlands at nanatili doon. Mula 1992 ay itinuring 
siyang political refugee ng Raad van State, ang 
pinakamataas nga korteng administratibong Dutch. 

Noong 1991, nagsimula siyang magsilbing 
senior political consultant ng panel ng NDFP 
sa pakikipagnegosasyong pangkapayapaan sa 
Gubyerno ng Republika ng Pilipinas, na ang 
kalakha”y idinaos sa The Netherlands, Belgium at 
kamakailan, sa Norway. Napakalaki ng tulong niya 
sa negosasyong pangkapayapaan na nagbunga sa 
sampung kasunduan, na ang pinakamakabuluha'y 
ang The Hague Joint Declaration at ang 
Comprehensive Agreement on Respect for Human 
Rights and International Humanitarian Law. 
Mahusay din niyang natulungan ang muling 
pagbubukas ng usapang pangkapayapaan sa pagitan 
ng gubyerno ni Macapagal-Arroyo at ng NDFP 
noong maagang bahagi ng nakaraang taon. 

Si Kasamang Sison ay isa sa pinakaunang mga 
kritiko ng bulok at walang kakayahang rehimeng 
Estrada at isang kinikilalang tinig sa malawak 
na kilusang masang humantong sa pagpapatalsik 
kay Estrada. Si Macapagal-Arroyo, na huli nang 
sumakay sa kilusang iyon, ay sinwerte lamang na 
maging konstitusyunal na panghalili sa pinatalsik 
na presidente. 

Si Joema, na siyang magiliw na tawag sa 
kanya, ay isang tunay na makabayan. Marapat 
siyang suportahan ng mamamayang Pilipino 
at ng mamamayan ng buong mundo na tunay 
na nagmamahal sa pambansang kalayaan at 
demokrasya at marunong kumilala sa mga 
kasinungalingan at panlilinlang ng “gerang kontra- 
terorismo” ng US sa pagpapalawak ng dominasyon 
nito sa mundo. 

TUTULAN ANG 

PANGGIGIPIT 

KAY KA JOEMA 
SISON! 


Pahayag ni Gregorio “Ka Roger” Rosal 
Tagapagsalita, Partido Komunista ng Pilipinas 

kooo ng Partido Komunista ng 
ilipinas ang papatinding panggigipit kay 
Kasamang Jose Maria Sison at mga tauhan ng 
NDFP na nakabase sa The Netherlands. 

Una’y inipit ang joint current account ng 
mag-asawang Sison, kung saan idinedeposito 
ng gubyernong Dutch ang maliit na alawans na 
ipinagkakaloob sa kanilang pamilya alinsunod 
sa pagkilala nito mula 1992 sa katayuan ni 
Ka Joema bilang political refugee. Sinundan 
ito ng pagsuspindi sa subsidyo sa kanila ng 
gubyerno sa pabahay at kalusugan. Pinakahuli 
ang pagtanggal sa katayuan ni Ka Joema bilang 
political refugee noong Setyembre 16 tungo 
sa pagturing sa kanya bilang ordinaryong 
kriminal. 

Ang lahat ng ito'y pagtalima ng gubyernong 
Dutch sa kahilingan ng US na gipitin si Ka 
Joema at mga tauhan ng NDFP dahil arbitraryo 
at walang batayang itinuturing ng US na 
terorista ang Partido Komunista ng Pilipinas at 
Bagong Hukbong Bayan. 


Walang batayan at 
malisyoso ang bintang 
na ito sa PKP at BHB. 
At lalo namang malupit 
at hindi makatarungang 
gamitin ang bintang na 
PA ito upang pagkaitan ng 
rabi mga batayang panga- 
ngailangan sa buhay at 
k labagin ang batayang 
karapatang mabuhay ng 


pamilyang Sison at iba pa nilang mga kasamahan 
doon. 

Higit dito, nakaamba rin kay Ka Joema ang 
panganib na sapilitang arestuhin ng gubyernong US 
para litisin sa US sa ilalim ng kanilang marahas at 
malupit na US Patriot Act at alinsunod sa Guidelines 
on Human Rights and Fighting Terrorism na inilabas 
ng Committee of Ministers of the Council of 
Europe. 

Para bigyan ito ng mistulang batayang ligal, 
nakaamba rin ang pagsasampa ng rehimeng 
Macapagal-Arroyo ng gawa-gawang kasong 
rebelyon laban kay Ka Joema para magamit 
itong sangkalan ng US sa paghiling ng kanyang 
ekstradisyon mula sa gubyerno ng The 
Netherlands. 

Mariing kinukundena ng Partido Komunista ng 
Pilipinas at ng buong rebolusyonaryong kilusan ang 
pagsasama ng US sa PKP-BHB sa listahan nito ng 
mga foreign terrorist organization at sa pagsusulsol 
nito sa mga gubyerno sa Europe na sumunod sa 
kanilang patakarang gipitin ang mga tauhan ng 
NDFP sa Europe. Kinukundena rin ng PKP kasabay 
nito, ang papet na gubyernong Macapagal-Arroyo 
sa pakikipagsabwatan nito sa panggigipit kina 
Ka Joema. 

Sa paggigipit kay Ka Joema, na may 
napakalaking naitulong sa pagsu- 


daigdig sa pagdarahop at paghihirap. 

Malaking kahangalang ituring na terorista si Ka 
Joema at ang ibang tulad niya na nangangahas na 
mulatin at organisahin ang aping mamamayan ng 
kani-kanilang mga bansa laban sa imperyalismong 
US at mga papet na rehimen nito. 

Malinaw sa rekord ng imperyalismong US na 
ito ang pinakamalaking terorista dahil ang patakaran 
nitong mang-upat ng gera at iba pang kaguluhan 
sa mundo para salbahin sa krisis ang ekonomya ng 
US at matugunan ang kahayukan nitong magkamal 
ng superganansya ay kumikitil sa buhay ng milyun- 
milyong mamamayan ng daigdig. Hindi nga ba't 
ganito ang ginagawa ng US ngayon sa Iraq? 

Malinaw ang katotohanan. Naghahasik ng 
kasinungalingan ang imperyalismong US tungkol 
kina Ka Joema para pagtakpan ang karumal-dumal 
nitong rekord. 

Nananawagan ang Partido Komunista ng 
Pilipinas at buong rebolusyonaryong kilusan 
sa mamamayang Pilipino na tutulan sa iba't 
ibang paraan ang pinag-ibayong pananalakay at 
panggigipit ng gubyernong US at papet nitong 
gubyernong Macapagal-Arroyo sa mga lehitimong 
nakikibaka para sa karapatan at kagalingan ng 
mamamayan. Oras na mahayaang magtagumpay 
ang US at papet nitong rehimen sa kagustuhan 

nito, hindi si Ka Joema ang 


sulong ng usapang pangkapayapaan 
sa pagitan ng Gubyerno ng Republika 
ng Pilipinas at ng NDFP, walang 
ibang layunin ang rehimeng Maca- 
pagal-Arroyo kundi ang tuluyan 
nang wasakin ang usapang pang- 
kapayapaan at palargahin nang 
todo ang kontra-rebolusyonaryong 
digma laban sa PKP, BHB at buong 
sambayanang Pilipino. Magkakaroon 
na rin ng dagdag na sangkalan ang 
US sa paglulunsad ng direktang 
interbensyong militar sa Pilipinas. 


huling bibiktimahin ng gayong 
panunupil. 

Partikular sa gubyerno ng 
The Netherlands, nananawagan 
din kami, sa mga batayang 
makatarungan at makatao, na 
huwag pagkaitan ng kanyang 
mga karapatan si Ka Joema at 
huwag lumuhod sa presyur ng 
imperyalismong US. Nananawagan 
kami na humanay ang gubyerno 
ng The Netherlands sa lumalaking 
bilang ng mga bansa sa buong 


Ang lahat ng ito ay bahagi ng 
pangkalahatang layunin ng US na durugin ang 
sinumang naglalayong wakasan ang imperyalistang 
pagsasamantala, pang-aapi at kalupitan na 
nagsasadlak sa milyon-milyong mamamayan ng 


daigdig na masusing kumikilatis 
sa makasariling interes ng imperyalismong US at 
nangangahas na labanan ang kagustuhan ng US 
na sagasaan ang soberanya ng kahit anong bansa 
sa mundo. 


Setyembre 22, 2002 Il ANG BAYAN 


